b'\n_START_ARTICLE_\nProva d\'Albarr\xc3\xa1n\n_START_PARAGRAPH_\nLa prova o test d\'Albarr\xc3\xa1n, o prova de la poli\xc3\xbaria experimental. \xc3\xa9s un m\xc3\xa8tode experimental d\xe2\x80\x99exploraci\xc3\xb3 de la funci\xc3\xb3 renal desenvolupada per l\'investigador ur\xc3\xb2leg Joaqu\xc3\xadn Albarr\xc3\xa1n y Dom\xc3\xadnguez. El test pret\xc3\xa9n la detecci\xc3\xb3 de la poli\xc3\xbaria com a causa d\'insufici\xc3\xa8ncia renal a trav\xc3\xa9s de l\'avaluaci\xc3\xb3 del grau de p\xc3\xa8rdua de la funci\xc3\xb3 renal en mesurar el volum i la concentraci\xc3\xb3 urin\xc3\xa0ria.\n_START_SECTION_\nHist\xc3\xb2ria\n_START_PARAGRAPH_\nAlbarr\xc3\xa1n (1860\xe2\x80\x931912) va ser un ur\xc3\xb2leg cub\xc3\xa0 que va estudiar medicina a Barcelona. El 1878 es va traslladar a Par\xc3\xads, on va treballar amb l\xe2\x80\x99anatomista Ranvier (1835\xe2\x80\x931922) i l\xe2\x80\x99ur\xc3\xb2leg Guyon (1831\xe2\x80\x931920). Albarr\xc3\xa1n va ser el responsable d\xe2\x80\x99un descobriment b\xc3\xa0sic i poc conegut. En un moment en qu\xc3\xa8 l\xe2\x80\x99\xc3\xbanic test d\xe2\x80\x99imatge conegut era la radiografia descoberta recentment, va poder distingir quin rony\xc3\xb3 estava malalt en el cas de lesions unilaterals que necessitessin cirurgia, com, per exemple, en tuberculosi renal. Per fer-ho, va crear l\xe2\x80\x99anomenada \xe2\x80\x9cpalanca d\xe2\x80\x99Albarran\xe2\x80\x9d, una petita incorporaci\xc3\xb3 al cistoscopi a trav\xc3\xa9s del qual podia dirigir un cat\xc3\xa8ter cap al meatus ureteral per recollir directament l\xe2\x80\x99orina procedent de cada rony\xc3\xb3. Despr\xc3\xa9s, va crear una dels les primeres proves d\'est\xc3\xadmul de funci\xc3\xb3, la prova de "poli\xc3\xbaria experimental". En pres\xc3\xa8ncia d\xe2\x80\x99un est\xc3\xadmul d\xe2\x80\x99aigua, el rony\xc3\xb3 sa s\xe2\x80\x99adaptava a l\xe2\x80\x99est\xc3\xadmul produint m\xc3\xa9s volum d\'orina i el rony\xc3\xb3 malalt no ho feia. El seu llibre Exploration des funcions r\xc3\xa9nales, escrit el 1905, \xc3\xa9s, segurament, el primer de la hist\xc3\xb2ria sobre el tema i un deute hist\xc3\xb2ric col\xc2\xb7lectiu dels nefr\xc3\xb2legs.'